钦定古今图书集成/理学汇编/经籍典/第138卷 > 《汉韩婴诗外传二》 > 《崧高 江汉》
## 钦定古今图书集成/理学汇编/经籍典/第138卷 > 《汉韩婴诗外传二》 > 《崧高 江汉》

天下四时，春夏秋冬，风雨霜露，无非教也。清明在躬，
气志如神。嗜欲将至，有开必先。天降时雨，山川出云。
《诗》曰：“嵩高维岳，峻极于天。维岳降神，生甫及申。维申
及甫，惟周之翰。四国于藩，四方于宣。”此文武之德也。
三代之王也，必先其令名。《诗》曰：“明明天子，令闻不已。
矢其文德，洽此四国。”此大王之德也。